title: Directiva de punere în aplicare (UE) 2019/114 a Comisiei din 24 ianuarie 2019 de modificare a Directivelor 2003/90/CE și 2003/91/CE de stabilire a măsurilor de punere în aplicare în sensul articolului 7 din Directiva 2002/53/CE a Consiliului și, respectiv, al articolului 7 din Directiva 2002/55/CE a Consiliului, în ceea ce privește caracteristicile minime care trebuie vizate în cursul verificării și condițiile minime pentru verificarea anumitor soiuri de specii de plante agricole și de specii de legume (Text cu relevanță pentru SEE.)

text:
                  25.1.2019

                  RO

                  Jurnalul Oficial al Uniunii Europene

                  L 23/35

         DIRECTIVA DE PUNERE ÎN APLICARE (UE) 2019/114 A COMISIEI
         din 24 ianuarie 2019
         de modificare a Directivelor 2003/90/CE și 2003/91/CE de stabilire a măsurilor de punere în aplicare în sensul articolului 7 din Directiva 2002/53/CE a Consiliului și, respectiv, al articolului 7 din Directiva 2002/55/CE a Consiliului, în ceea ce privește caracteristicile minime care trebuie vizate în cursul verificării și condițiile minime pentru verificarea anumitor soiuri de specii de plante agricole și de specii de legume
         (Text cu relevanță pentru SEE)
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Directiva 2002/53/CE a Consiliului din 13 iunie 2002 privind Catalogul comun al soiurilor de plante agricole (1), în special articolul 7 alineatul (2) literele (a) și (b),
         având în vedere Directiva 2002/55/CE a Consiliului din 13 iunie 2002 privind comercializarea semințelor de legume (2), în special articolul 7 alineatul (2) literele (a) și (b),
         întrucât:

                     (1)

                     Directivele 2003/90/CE (3) și 2003/91/CE (4) ale Comisiei au fost adoptate pentru a se asigura că soiurile incluse de statele membre în cataloagele lor naționale sunt conforme cu protocoalele stabilite de Oficiul Comunitar pentru Soiuri de Plante (OCSP) în ceea ce privește caracteristicile minime care trebuie vizate în cursul verificării diverselor specii și condițiile minime pentru verificarea soiurilor, în măsura în care au fost stabilite astfel de protocoale. În ceea ce privește speciile care nu fac obiectul protocoalelor OCSP, directivele menționate prevăd aplicarea orientărilor Uniunii Internaționale pentru Protecția Noilor Soiuri de Plante (UPOV).

                     (2)

                     De la ultima modificare a Directivelor 2003/90/CE și 2003/91/CE prin Directiva de punere în aplicare (UE) 2018/100 (5), OCSP și UPOV au stabilit noi protocoale și orientări și le-au actualizat pe cele existente.

                     (3)

                     Prin urmare, Directivele 2003/90/CE și 2003/91/CE ar trebui modificate în consecință.

                     (4)

                     Măsurile prevăzute în prezenta directivă sunt conforme cu avizul Comitetului permanent pentru plante, animale, produse alimentare și hrană pentru animale,

               ADOPTĂ PREZENTA DIRECTIVĂ:

            Articolul 1
            Anexele I și II la Directiva 2003/90/CE se înlocuiesc cu textul din partea A a anexei la prezenta directivă.

            Articolul 2
            Anexele la Directiva 2003/91/CE se înlocuiesc cu textul din partea B a anexei la prezenta directivă.

            Articolul 3
            Pentru verificările începute înainte de 1 septembrie 2019, statele membre pot aplica Directivele 2003/90/CE și 2003/91/CE în versiunea aplicabilă înainte de modificarea lor prin prezenta directivă.

            Articolul 4
            Statele membre adoptă și publică până la 31 august 2019, cel târziu, actele cu putere de lege și actele administrative necesare pentru a se conforma prezentei directive. Statele membre comunică de îndată Comisiei textul respectivelor acte.
            Statele membre aplică aceste acte începând cu 1 septembrie 2019.
            Atunci când statele membre adoptă respectivele acte, ele cuprind o trimitere la prezenta directivă sau sunt însoțite de o astfel de trimitere la data publicării lor oficiale. Statele membre stabilesc modalitatea de efectuare a acestei trimiteri.

            Articolul 5
            Prezenta directivă intră în vigoare în a douăzecea zi de la data publicării în Jurnalul Oficial al Uniunii Europene.

            Articolul 6
            Prezenta directivă se adresează statelor membre.

            Adoptată la Bruxelles, 24 ianuarie 2019.

                  Pentru Comisie

                  Președintele

               Jean-Claude JUNCKER

            (1)  JO L 193, 20.7.2002, p. 1.

            (2)  JO L 193, 20.7.2002, p. 33.

            (3)  Directiva 2003/90/CE a Comisiei din 6 octombrie 2003 de stabilire a măsurilor de punere în aplicare a articolului 7 din Directiva 2002/53/CE a Consiliului în ceea ce privește caracteristicile minime de analizat și condițiile minime de verificare a anumitor soiuri de specii de plante agricole (JO L 254, 8.10.2003, p. 7).

            (4)  Directiva 2003/91/CE a Comisiei din 6 octombrie 2003 de stabilire a normelor de aplicare a dispozițiilor articolului 7 din Directiva 2002/55/CE a Consiliului privind numărul minim de caracteristici care trebuie examinate și condițiile minime necesare pentru examinarea anumitor soiuri de legume (JO L 254, 8.10.2003, p. 11).

            (5)  Directiva de punere în aplicare (UE) 2018/100 a Comisiei din 22 ianuarie 2018 de modificare a Directivelor 2003/90/CE și 2003/91/CE de stabilire a măsurilor de punere în aplicare în sensul articolului 7 din Directiva 2002/53/CE a Consiliului și, respectiv, al articolului 7 din Directiva 2002/55/CE a Consiliului, în ceea ce privește caracteristicile minime care trebuie vizate în cursul verificării și condițiile minime pentru verificarea anumitor soiuri de specii de plante agricole și de specii de legume (JO L 17, 23.1.2018, p. 34).

            ANEXĂ

               PARTEA A

                     „ANEXA I

                        Lista speciilor menționate la articolul 1 alineatul (2) litera (a) care trebuie să respecte protocoalele tehnice ale OCSP
                         (1)

                                    Denumire științifică

                                    Denumire comună

                                    Protocol OCSP

                                    Festuca arundinacea Schreb.

                                 Păiuș înalt

                                 TP 39/1 din 1.10.2015

                                    Festuca filiformis Pourr.

                                 Păiușul oilor, cu frunze mici

                                 TP 67/1 din 23.6.2011

                                    Festuca ovina L.

                                 Păiușul oilor

                                 TP 67/1 din 23.6.2011

                                    Festuca pratensis Huds.

                                 Păiuș de pășune

                                 TP 39/1 din 1.10.2015

                                    Festuca rubra L.

                                 Păiuș roșu

                                 TP 67/1 din 23.6.2011

                                    Festuca trachyphylla (Hack.) Krajina

                                 Păiuș tare

                                 TP 67/1 din 23.6.2011

                                    Lolium multiflorum Lam.

                                 Raigras aristat

                                 TP 4/1 din 23.6.2011

                                    Lolium perenne L.

                                 Raigras peren

                                 TP 4/1 din 23.6.2011

                                    Lolium x hybridum Hausskn.

                                 Raigras hibrid

                                 TP 4/1 din 23.6.2011

                                    Pisum sativum L. (partim)

                                 Mazăre furajeră

                                 TP 7/2 Rev. 2 din 15.3.2017

                                    Poa pratensis L.

                                 Firuță

                                 TP 33/1 din 15.3.2017

                                    Vicia sativa L.

                                 Măzăriche

                                 TP 32/1 din 19.4.2016

                                    Brassica napus L. var. napobrassica (L.) Rchb.

                                 Gulie furajeră

                                 TP 89/1 din 11.3.2015

                                    Raphanus sativus L. var. oleiformis Pers.

                                 Ridiche furajeră

                                 TP 178/1 din 15.3.2017

                                    Brassica napus L. (partim)

                                 Rapiță

                                 TP 36/2 din 16.11.2011

                                    Cannabis sativa L.

                                 Cânepă

                                 TP 276/1 rev. parțială din 21.3.2018

                                    Glycine max (L.) Merr.

                                 Boabe de soia

                                 TP 80/1 din 15.3.2017

                                    Gossypium spp.

                                 Bumbac

                                 TP 88/1 din 19.4.2016

                                    Helianthus annuus L.

                                 Floarea-soarelui

                                 TP 81/1 din 31.10.2002

                                    Linum usitatissimum L.

                                 In textil/in oleaginos

                                 TP 57/2 din 19.3.2014

                                    Sinapis alba L.

                                 Muștar alb

                                 TP 179/1 din 15.3.2017

                                    Avena nuda L.

                                 Ovăz nud mic, ovăz Hulless

                                 TP 20/2 din 1.10.2015

                                    Avena sativa L. (include A. byzantina K. Koch)

                                 Ovăz și ovăz roșu

                                 TP 20/2 din 1.10.2015

                                    Hordeum vulgare L.

                                 Orz

                                 TP 19/4 din 1.10.2015

                                    Oryza sativa L.

                                 Orez

                                 TP 16/3 din 1.10.2015

                                    Secale cereale L.

                                 Secară

                                 TP 58/1 din 31.10.2002

                                    xTriticosecale Wittm. ex A. Camus

                                 Hibrizi rezultați din încrucișarea unei specii din genul Triticum cu o specie din genul Secale

                                 TP 121/2 rev. 1 din 16.2.2011

                                    Triticum aestivum L.

                                 Grâu

                                 TP 3/4 rev. 2 din 16.2.2011

                                    Triticum durum Desf.

                                 Grâu dur

                                 TP 120/3 din 19.3.2014

                                    Zea mays L. (partim)

                                 Porumb

                                 TP 2/3 din 11.3.2010

                                    Solanum tuberosum L.

                                 Cartof

                                 TP 23/3 din 15.3.2017

                     ANEXA II

                        Lista speciilor menționate la articolul 1 alineatul (2) litera (b) care trebuie să respecte orientările de testare ale UPOV
                         (2)

                                    Denumire științifică

                                    Denumire comună

                                    Orientare UPOV

                                    Beta vulgaris L.

                                 Sfeclă furajeră

                                 TG/150/3 din 4.11.1994

                                    Agrostis canina L.

                                 Bucățel

                                 TG/30/6 din 12.10.1990

                                    Agrostis gigantea Roth

                                 Bucățel mare

                                 TG/30/6 din 12.10.1990

                                    Agrostis stolonifera L.

                                 Bucățel cu stoloni

                                 TG/30/6 din 12.10.1990

                                    Agrostis capillaris L.

                                 Bucățel comun

                                 TG/30/6 din 12.10.1990

                                    Bromus catharticus Vahl

                                 Iarbă bromică laxativă

                                 TG/180/3 din 4.4.2001

                                    Bromus sitchensis Trin.

                                 Iarbă bromică sitchensis (obsigă)

                                 TG/180/3 din 4.4.2001

                                    Dactylis glomerata L.

                                 Golomăț

                                 TG/31/8 din 17.4.2002

                                    xFestulolium Asch. et Graebn.

                                 Hibrizi rezultați din încrucișarea unei specii din genul Festuca cu o specie din genul Lolium

                                 TG/243/1 din 9.4.2008

                                    Phleum nodosum L.

                                 Timoftică noduroasă

                                 TG/34/6 din 7.11.1984

                                    Phleum pratense L.

                                 Timoftică

                                 TG/34/6 din 7.11.1984

                                    Lotus corniculatus L.

                                 Ghizdei

                                 TG 193/1 din 9.4.2008

                                    Lupinus albus L.

                                 Lupin alb

                                 TG/66/4 din 31.3.2004

                                    Lupinus angustifolius L.

                                 Lupin albastru

                                 TG/66/4 din 31.3.2004

                                    Lupinus luteus L.

                                 Lupin galben

                                 TG/66/4 din 31.3.2004

                                    Medicago doliata Carmign.

                                 Medicago doliata

                                 TG 228/1 din 5.4.2006

                                    Medicago italica (Mill.) Fiori

                                 Medicago italica

                                 TG 228/1 din 5.4.2006

                                    Medicago littoralis Rohde ex Loisel.

                                 Medicago littoralis

                                 TG 228/1 din 5.4.2006

                                    Medicago lupulina L.

                                 Trifoi mărunt

                                 TG 228/1 din 5.4.2006

                                    Medicago murex Willd.

                                 Medicago murex

                                 TG 228/1 din 5.4.2006

                                    Medicago polymorpha L.

                                 Lucernă sălbatică

                                 TG 228/1 din 5.4.2006

                                    Medicago rugosa Desr.

                                 Medicago rugosa

                                 TG 228/1 din 5.4.2006

                                    Medicago sativa L.

                                 Lucernă

                                 TG/6/5 din 6.4.2005

                                    Medicago scutellata (L.) Mill.

                                 Medicago scutellata

                                 TG 228/1 din 5.4.2006

                                    Medicago truncatula Gaertn.

                                 Medicago truncatula

                                 TG 228/1 din 5.4.2006

                                    Medicago x varia T. Martyn

                                 Lucernă de nisip

                                 TG/6/5 din 6.4.2005

                                    Trifolium pratense L.

                                 Trifoi roșu

                                 TG/5/7 din 4.4.2001

                                    Trifolium repens L.

                                 Trifoi alb

                                 TG/38/7 din 9.4.2003

                                    Vicia faba L.

                                 Bob

                                 TG/8/6 din 17.4.2002

                                    Phacelia tanacetifolia Benth.

                                 Floarea albinelor (Facelia)

                                 TG/319/1 din 5.4.2017

                                    Arachis hypogaea L.

                                 Arahidă

                                 TG/93/4 din 9.4.2014

                                    Brassica rapa L. var. silvestris (Lam.) Briggs

                                 Rapiță navetă

                                 TG/185/3 din 17.4.2002

                                    Carthamus tinctorius L.

                                 Șofrănaș

                                 TG/134/3 din 12.10.1990

                                    Papaver somniferum L.

                                 Mac

                                 TG/166/4 din 9.4.2014

                                    Sorghum bicolor (L.) Moench

                                 Sorg

                                 TG/122/4 din 25.3.2015

                                    Sorghum sudanense (Piper) Stapf.

                                 Iarbă de Sudan

                                 TG 122/4 din 25.3.2015

                                    Sorghum bicolor (L.) Moench x Sorghum sudanense (Piper) Stapf

                                 Hibrizi rezultați din încrucișarea dintre Sorghum bicolor și Sorghum sudanense

                                 TG 122/4 din 25.3.2015

               ”

               PARTEA B

                     „ANEXA I

                        Lista speciilor menționate la articolul 1 alineatul (2) litera (a) care trebuie să respecte protocoalele tehnice ale OCSP
                         (3)

                                    Denumire științifică

                                    Denumire comună

                                    Protocol OCSP

                                    Allium cepa L. (grupul Cepa)

                                 Ceapă și ceapă eșalotă tip «banană»

                                 TP 46/2 din 1.4.2009

                                    Allium cepa L. (grupul Aggregatum)

                                 Hașmă

                                 TP 46/2 din 1.4.2009

                                    Allium fistulosum L.

                                 Ceapă de stufat

                                 TP 161/1 din 11.3.2010

                                    Allium porrum L.

                                 Praz

                                 TP 85/2 din 1.4.2009

                                    Allium sativum L.

                                 Usturoi

                                 TP 162/1 din 25.3.2004

                                    Allium schoenoprasum L.

                                 Arpagic

                                 TP 198/2 din 11.3.2015

                                    Apium graveolens L.

                                 Țelină

                                 TP 82/1 din 13.3.2008

                                    Apium graveolens L.

                                 Țelină de rădăcină

                                 TP 74/1 din 13.3.2008

                                    Asparagus officinalis L.

                                 Sparanghel

                                 TP 130/2 din 16.2.2011

                                    Beta vulgaris L.

                                 Sfeclă roșie, inclusiv sfeclă Cheltenham

                                 TP 60/1 din 1.4.2009

                                    Beta vulgaris L.

                                 Sfeclă de pețiol sau mangold

                                 TP 106/1 din 11.3.2015

                                    Brassica oleracea L.

                                 Varză creață

                                 TP 90/1 din 16.2.2011

                                    Brassica oleracea L.

                                 Conopidă

                                 TP 45/2 Rev. 2 din 21.3.2018

                                    Brassica oleracea L.

                                 Broccoli

                                 TP 151/2 Rev. din 15.3.2017

                                    Brassica oleracea L.

                                 Varză de Bruxelles

                                 TP 54/2 Rev. din 15.3.2017

                                    Brassica oleracea L.

                                 Gulie

                                 TP 65/1 Rev. din 15.3.2017

                                    Brassica oleracea L.

                                 Varză creață de Milano, varză albă, varză roșie

                                 TP 48/3 Rev. din 15.3.2017

                                    Brassica rapa L.

                                 Varză chinezească

                                 TP 105/1 din 13.3.2008

                                    Capsicum annuum L.

                                 Ardei iute

                                 TP 76/2 Rev. din 15.3.2017

                                    Cichorium endivia L.

                                 Cicoare creață și scarola

                                 TP 118/3 din 19.3.2014

                                    Cichorium intybus L.

                                 Cicoare industrială

                                 TP 172/2 din 1.12.2005

                                    Cichorium intybus L.

                                 Cicoare de grădină cu frunze

                                 TP 154/1 din 21.3.2018

                                    Cichorium intybus L.

                                 Andivă

                                 TP 173/2 din 21.3.2018

                                    Citrullus lanatus (Thunb.) Matsum. et Nakai

                                 Pepene verde

                                 TP 142/2 din 19.3.2014

                                    Cucumis melo L.

                                 Pepene galben

                                 TP 104/2 din 21.3.2007

                                    Cucumis sativus L.

                                 Castravete cu fruct semilung și lung și castravete cu fruct scurt

                                 TP 61/2 Rev. din 21.3.2018

                                    Cucurbita maxima Duchesne

                                 Dovleac comestibil

                                 TP 155/1 din 11.3.2015

                                    Cucurbita pepo L.

                                 Dovlecel

                                 TP 119/1 rev. din 19.3.2014

                                    Cynara cardunculus L.

                                 Anghinare și cardon

                                 TP 184/2 din 27.2.2013

                                    Daucus carota L.

                                 Morcov și morcov furajer

                                 TP 49/3 din 13.3.2008

                                    Foeniculum vulgare Mill.

                                 Fenicul

                                 TP 183/1 din 25.3.2004

                                    Lactuca sativa L.

                                 Salată verde

                                 TP 13/6 din 21.3.2018

                                    Solanum lycopersicum L.

                                 Tomată

                                 TP 44/4 Rev. 3 din 21.3.2018

                                    Petroselinum crispum (Mill.) Nyman ex A. W. Hill

                                 Pătrunjel

                                 TP 136/1 din 21.3.2007

                                    Phaseolus coccineus L.

                                 Fasole de Spania

                                 TP 9/1 din 21.3.2007

                                    Phaseolus vulgaris L.

                                 Fasole pitică și fasole urcătoare

                                 TP 12/4 din 27.2.2013

                                    Pisum sativum L. (partim)

                                 Mazăre cu bob zbârcit, mazăre cu bob neted și mazăre dulce

                                 TP 7/2 Rev. 2 din 15.3.2017

                                    Raphanus sativus L.

                                 Ridiche, ridiche neagră

                                 TP 64/2 Rev. din 11.3.2015

                                    Rheum rhabarbarum L

                                 Rubarbă

                                 TP 62/1 din 19.4.2016

                                    Scorzonera hispanica L.

                                 Scorționeră

                                 TP 116/1 din 11.3.2015

                                    Solanum melongena L.

                                 Pătlăgea vânătă

                                 TP 117/1 din 13.3.2008

                                    Spinacia oleracea L.

                                 Spanac

                                 TP 55/5 Rev. 2 din 15.3.2017

                                    Valerianella locusta (L.) Laterr.

                                 Fetică

                                 TP 75/2 din 21.3.2007

                                    Vicia faba L. (partim)

                                 Bob

                                 TP Broadbean/1 din 25.3.2004

                                    Zea mays L. (partim)

                                 Porumb dulce și porumb de floricele

                                 TP 2/3 din 11.3.2010

                                    Solanum habrochaites S. Knapp & D.M. Spooner; Solanum lycopersicum L. x Solanum habrochaites S. Knapp & D.M. Spooner; Solanum lycopersicum L. x Solanum peruvianum (L.) Mill.; Solanum lycopersicum L. x Solanum cheesmaniae (L. Ridley) Fosberg; Solanum pimpinellifolium L. x Solanum habrochaites S. Knapp & D.M. Spooner

                                 Portaltoaie pentru tomate

                                 TP 294/1 Rev. 3 din 21.3.2018

                                    Cucurbita maxima Duchesne x Cucurbita moschata Duchesne

                                 Hibrizi interspecifici de Cucurbita maxima Duchesne x Cucurbita moschata Duchesne destinați utilizării ca portaltoi

                                 TP 311/1 din 15.3.2017

                     ANEXA II

                        Lista speciilor menționate la articolul 1 alineatul (2) litera (b) care trebuie să respecte orientările de testare ale UPOV
                         (4)

                                    Denumire științifică

                                    Denumire comună

                                    Orientare UPOV

                                    Brassica rapa L.

                                 Gulie furajeră

                                 TG/37/10 din 4.4.2001

               ”

               (1)  Textul acestor protocoale este disponibil pe site-ul de internet al OCSP (www.cpvo.europa.eu).

               (2)  Textul acestor orientări este disponibil pe site-ul de internet al UPOV (www.upov.int).

               (3)  Textul acestor protocoale este disponibil pe site-ul de internet al OCSP (www.cpvo.europa.eu).

               (4)  Textul acestor orientări este disponibil pe site-ul de internet al UPOV (www.upov.int).


title: Directiva de punere în aplicare (UE) 2018/1581 a Comisiei din 19 octombrie 2018 de modificare a Directivei 2009/119/CE a Consiliului în ceea ce privește metodele de calcul al obligațiilor de stocare

text:
                  22.10.2018

                  RO

                  Jurnalul Oficial al Uniunii Europene

                  L 263/57

         DIRECTIVA DE PUNERE ÎN APLICARE (UE) 2018/1581 A COMISIEI
         din 19 octombrie 2018
         de modificare a Directivei 2009/119/CE a Consiliului în ceea ce privește metodele de calcul al obligațiilor de stocare
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Directiva 2009/119/CE a Consiliului din 14 septembrie 2009 privind obligația statelor membre de a menține un nivel minim de rezerve de țiței și/sau de produse petroliere (1), în special articolul 3 alineatul (4),
         întrucât:

                     (1)

                     În conformitate cu articolul 22 din Directiva 2009/119/CE, Comisia a efectuat o analiză a funcționării și a punerii în aplicare a acesteia („evaluarea la jumătatea perioadei”), care a evidențiat necesitatea de a introduce o serie de modificări tehnice ale directivei pentru a facilita punerea sa în aplicare (2).

                     (2)

                     Amânarea cu trei luni a noii obligații anuale de stocare în temeiul Directivei 2009/119/CE ar trebui să le ofere statelor membre un timp suplimentar pentru a finaliza procedurile administrative interne și să faciliteze respectarea termenului-limită, posibil și la costuri mai scăzute.

                     (3)

                     Regulamentul (CE) nr. 1099/2008 al Parlamentului European și al Consiliului (3) este un punct de referință pentru definirea „stocurilor petroliere” și identificarea diferitelor produse petroliere care sunt relevante pentru calcularea obligației de stocare și a nivelului stocurilor de urgență și specifice deținute, precum și în scopuri de raportare. Regulamentul (CE) nr. 1099/2008 a fost modificat de mai multe ori. Ca urmare, trimiterile din Directiva 2009/119/CE la anumite dispoziții din Regulamentul (CE) nr. 1099/2008 au devenit caduce și trebuie adaptate astfel încât să se refere la dispozițiile adecvate din regulamentul respectiv.

                     (4)

                     Aplicarea a două formule diferite pentru calcularea cantităților de naftă care nu sunt relevante pentru calculul obligației de stocare, în funcție de randamentul naftei din anul precedent (dacă acesta a fost mai mic sau mai mare de 7 %), a dus în practică la fluctuații ale obligațiilor de stocare pentru unele state membre, ceea ce poate cauza o povară financiară semnificativă și o lipsă de conformitate, fără justificare conform obiectivelor directivei. Eliminarea pragului de 7 % și oferirea acelorași opțiuni tuturor statelor membre ar trebui să elimine inegalitățile și fluctuațiile nejustificate.

                     (5)

                     În conformitate cu Declarația politică comună din 28 septembrie 2011 a statelor membre și a Comisiei privind documentele explicative (4), statele membre și-au luat angajamentul ca, în cazurile justificate, să transmită împreună cu notificarea măsurilor lor de transpunere unul sau mai multe documente care să explice relația dintre componentele unei directive și părțile corespunzătoare din instrumentele naționale de transpunere.

                     (6)

                     Măsurile prevăzute în prezenta directivă sunt în conformitate cu avizul comitetului instituit în temeiul articolului 23 din Directiva 2009/119/CE,

               ADOPTĂ PREZENTA DIRECTIVĂ:

            Articolul 1
            Directiva 2009/119/CE se modifică după cum urmează:

                        1.

                        la articolul 2, litera (i) se înlocuiește cu următorul text:

                                    „(i)

                                    «stocuri petroliere» înseamnă stocuri de produse energetice enumerate la punctul 3.4 din anexa A la Regulamentul (CE) nr. 1099/2008”;

                        2.

                        la articolul 3, alineatul (3) se înlocuiește cu următorul text:

                           „(3)   Cu toate acestea, în pofida alineatului (2), mediile zilnice ale importurilor nete și ale consumului intern menționate la alineatul respectiv se determină, pentru perioada 1 ianuarie-30 iunie a fiecărui an calendaristic, pe baza cantităților importate sau consumate în penultimul an calendaristic care precedă anul calendaristic în discuție.”;

                        3.

                        la articolul 6 alineatul (1), a doua teză se înlocuiește cu următorul text:
                        „Acest registru conține, în special, informațiile necesare pentru identificarea precisă a depozitului, a rafinăriei sau a instalației de stocare în care se află stocurile în cauză, precum și a cantităților implicate, a proprietarului stocurilor și a naturii acestora, cu trimitere la categoriile identificate la punctul 3.4 din anexa A la Regulamentul (CE) nr. 1099/2008.”;

                        4.

                        la articolul 9 alineatul (2), prima teză se înlocuiește cu următorul text:

                           „(2)   Stocurile specifice pot fi compuse exclusiv din una sau mai multe dintre următoarele categorii de produse, definite la punctul 3.4 din anexa A la Regulamentul (CE) nr. 1099/2008:”;

                        5.

                        la articolul 9 alineatul (3), al treilea paragraf se înlocuiește cu următorul text:
                        „Echivalentele în țiței menționate la primul și la al doilea paragraf sunt calculate prin aplicarea unui factor multiplicator de 1,2 la suma «livrărilor interne brute observate» agregate, conform definiției de la punctul 3.2.2.11 al anexei C la Regulamentul (CE) nr. 1099/2008, pentru produsele incluse în categoriile folosite sau vizate. Buncărele maritime internaționale nu se includ în acest calcul.”;

                        6.

                        în anexa II, al doilea paragraf se înlocuiește cu următorul text:
                        „Consumul intern se stabilește prin însumarea «livrărilor interne brute observate» agregate, conform definiției de la punctul 3.2.2.11 al anexei C la Regulamentul (CE) nr. 1099/2008, doar pentru următoarele produse: benzină auto, benzină de aviație, carburant turboreactor tip benzină (petrol turboreactor tip nafta sau JP4), carburant turboreactor tip kerosen, petrol lampant, motorină/carburant diesel (păcură distilată), păcură (cu conținut ridicat de sulf și cu conținut redus de sulf) definite la punctul 3.4 din anexa A la Regulamentul (CE) nr. 1099/2008.”;

                        7.

                        în anexa III al șaselea paragraf, litera (a) se înlocuiește cu următorul text:

                                    „(a)

                                    să includă toate celelalte stocuri de produse petroliere identificate la punctul 3.4 din anexa A la Regulamentul (CE) nr. 1099/2008 și să calculeze echivalentul în țiței al acestora prin aplicarea unui factor multiplicator de 1,065 sau”;

                        8.

                        anexa I se înlocuiește cu textul anexei la prezenta directivă.

            Articolul 2

               (1)   Statele membre adoptă și publică, până la 19 octombrie 2019, actele cu putere de lege și actele administrative necesare pentru a se conforma prezentei directive. Statele membre comunică de îndată Comisiei textul acestor acte.
               Statele membre aplică aceste acte de la 1 ianuarie 2020.
               Atunci când statele membre adoptă aceste acte, ele cuprind o trimitere la prezenta directivă sau sunt însoțite de o astfel de trimitere la data publicării lor oficiale. Statele membre stabilesc modalitatea de efectuare a acestei trimiteri.

               (2)   Statele membre comunică Comisiei textul principalelor dispoziții de drept intern pe care le adoptă în domeniul reglementat de prezenta directivă.

            Articolul 3
            Prezenta directivă intră în vigoare în a douăzecea zi de la data publicării în Jurnalul Oficial al Uniunii Europene.

            Articolul 4
            Prezenta directivă se adresează statelor membre.

            Adoptată la Bruxelles, 19 octombrie 2018.

                  Pentru Comisie

                  Președintele

               Jean-Claude JUNCKER

            (1)  JO L 265, 9.10.2009, p. 9.

            (2)  Document de lucru al serviciilor Comisiei intitulat „Mid-term evaluation of Council Directive 2009/119/EC imposing an obligation on Member States to maintain minimum stocks of crude oil and/or petroleum products” (Evaluare la jumătatea perioadei a Directivei 2009/119/CE a Consiliului, care impune statelor membre obligația de a menține stocuri minime de țiței și/sau de produse petroliere) [SWD(2017) 439 final].

            (3)  Regulamentul (CE) nr. 1099/2008 al Parlamentului European și al Consiliului din 22 octombrie 2008 privind statisticile în domeniul energiei (JO L 304, 14.11.2008, p. 1).

            (4)  JO C 369, 17.12.2011, p. 14.

            ANEXĂ
            „

                     ANEXA I

                        METODA DE CALCUL AL ECHIVALENTULUI ÎN ȚIȚEI AL IMPORTURILOR DE PRODUSE PETROLIERE

                     Statele membre calculează echivalentul în țiței al importurilor de produse petroliere, menționat la articolul 3, folosind metoda următoare.

                                 1.

                                 Suma importurilor nete de țiței, de gaz natural lichefiat (GNL), de materii prime pentru rafinării și de alte hidrocarburi, conform definiției de la punctul 3.4 al anexei A la Regulamentul (CE) nr. 1099/2008 (*1), se calculează și se ajustează pentru a ține seama de eventualele variații ale stocurilor. Din cifra rezultată se scade una dintre următoarele trei cifre pentru randamentul naftei:

                                             —

                                             4 %;

                                             —

                                             randamentul mediu al naftei;

                                             —

                                             consumul efectiv net de naftă.

                                 2.

                                 Suma importurilor nete ale tuturor celorlalte produse petroliere, conform definiției de la punctul 3.4 al anexei A la Regulamentul (CE) nr. 1099/2008, minus nafta, se calculează și se ajustează pentru a ține seama de variațiile stocurilor și se înmulțește cu un factor de 1,065.

                           Suma cifrelor care rezultă în urma punctelor 1 și 2 reprezintă echivalentul în țiței.
                     Buncărele maritime internaționale nu se includ în calcul.

               ”


title: Directiva delegată (UE) 2019/369 a Comisiei din 13 decembrie 2018 de modificare a anexei la Decizia-cadru 2004/757/JAI a Consiliului în ceea ce privește includerea unor substanțe psihoactive noi în definiția termenului „drog”

text:
                  7.3.2019

                  RO

                  Jurnalul Oficial al Uniunii Europene

                  L 66/3

         DIRECTIVA DELEGATĂ (UE) 2019/369 A COMISIEI
         din 13 decembrie 2018
         de modificare a anexei la Decizia-cadru 2004/757/JAI a Consiliului în ceea ce privește includerea unor substanțe psihoactive noi în definiția termenului „drog”
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Directiva (UE) 2017/2103 a Parlamentului European și a Consiliului din 15 noiembrie 2017 de modificare a Deciziei-cadru 2004/757/JAI a Consiliului pentru a include noi substanțe psihoactive în definiția termenului „drog” și de abrogare a Deciziei 2005/387/JAI a Consiliului (1), în special articolul 3 alineatul (3),
         întrucât:

                     (1)

                     Anexa la Decizia-cadru 2004/757/JAI (2) a Consiliului conține o listă de substanțe care se încadrează în definiția termenului „drog” de la articolul 1 alineatul (1) litera (b) din respectiva decizie-cadru.

                     (2)

                     Anexa la Decizia-cadru 2004/757/JAI a fost adăugată prin Directiva (UE) 2017/2103. Anexa enumeră toate substanțele psihoactive noi care au fost supuse unor măsuri de control și unor sancțiuni penale în temeiul Deciziei 2005/387/JAI a Consiliului (3) înainte de adoptarea Directivei (UE) 2017/2103.

                     (3)

                     Directiva (UE) 2017/2103 a abrogat Decizia 2005/387/JAI începând cu data de 23 noiembrie 2018. De la adoptarea Directivei (UE) 2017/2103 până la 23 noiembrie 2018, cinci substanțe psihoactive noi au fost supuse unor măsuri de control și unor sancțiuni penale în temeiul Deciziei 2005/387/JAI. Totuși, aceste substanțe psihoactive noi nu sunt încă incluse în anexa la Decizia-cadru 2004/757/JAI.

                     (4)

                     Prin urmare, ca urmare a abrogării Deciziei 2005/387/JAI, în anexa la Deciziacadru 2004/757/JAI ar trebui incluse următoarele substanțe psihoactive noi:

                                 (a)

                                    N-fenil-N-[1-(2-feniletil)piperidin-4-il]furan-2-carboxamidă (furanilfentanil), care este supusă unor măsuri de control prin Decizia de punere în aplicare (UE) 2017/2170 a Consiliului (4);

                                 (b)

                                    N-(1-amino-3,3-dimetil-1-oxobutan-2-il)-1-(ciclohexilmetil)-1H-indazol-3-carboxamidă (ADB-CHMINACA), care este supusă unor măsuri de control prin Decizia de punere în aplicare (UE) 2018/747 a Consiliului (5);

                                 (c)

                                 1-(4-cianobutil)-N-(2-fenilpropan-2-il)-1H-indazol-3-carboxamidă (CUMYL4CN-BINACA), care este supusă unor măsuri de control prin Decizia de punere în aplicare (UE) 2018/748 a Consiliului (6);

                                 (d)

                                    N-fenil-N-[1-(2-feniletil)piperidin-4-il]ciclopropanecarboxamidă (ciclopropilfentanil) și 2-metoxi-N-fenil-N-[1-(2-feniletil)piperidin-4-il]acetamidă (metoxiacetilfentanil), care sunt supuse unor măsuri de control prin Decizia de punere în aplicare (UE) 2018/1463 a Consiliului (7).

                     (5)

                     Irlanda are obligații în temeiul Directivei (UE) 2017/2103 și, prin urmare, participă la adoptarea și aplicarea prezentei directive delegate.

                     (6)

                     Regatul Unit nu are obligații în temeiul Directivei (UE) 2017/2103 și, prin urmare, nu participă la adoptarea și aplicarea prezentei directive delegate, nu are obligații în temeiul acesteia și aceasta nu i se aplică.

                     (7)

                     Danemarca nu are obligații în temeiul Directivei (UE) 2017/2103 și, prin urmare, nu participă la adoptarea și aplicarea prezentei directive delegate, nu are obligații în temeiul acesteia și aceasta nu i se aplică.

                     (8)

                     Prin urmare, Decizia-cadru 2004/757/JAI ar trebui modificată în consecință,

               ADOPTĂ PREZENTA DIRECTIVĂ:

            Articolul 1
            Modificarea Deciziei-cadru 2004/757/JAI
            La lista din anexa la Decizia-cadru 2004/757/JAI se adaugă următorul text:

                           „13.

                              N-fenil-N-[1-(2-feniletil)piperidin-4-il]furan-2-carboxamidă (furanilfentanil), astfel cum a fost menționată în Decizia de punere în aplicare (UE) 2017/2170 a Consiliului (*1).

                           14.

                              N-(1-amino-3,3-dimetil-1-oxobutan-2-il)-1-(ciclohexilmetil)-1H-indazol-3-carboxamidă (ADB-CHMINACA), astfel cum a fost menționată în Decizia de punere în aplicare (UE) 2018/747 a Consiliului (*2).

                           15.

                           1-(4-cianobutil)-N-(2-fenilpropan-2-il)-1H-indazol-3-carboxamidă (CUMYL-4CN-BINACA), astfel cum a fost menționată în Decizia de punere în aplicare (UE) 2018/748 a Consiliului (*3).

                           16.

                              N-fenil-N-[1-(2-feniletil)piperidin-4-il]ciclopropanecarboxamidă (ciclopropilfentanil) și 2-metoxi-N-fenil-N-[1-(2-feniletil)piperidin-4-il]acetamidă (metoxiacetilfentanil), astfel cum au fost menționate în Decizia de punere în aplicare (UE) 2018/1463 a Consiliului (*4).

            Articolul 2
            Transpunere

               (1)   Statele membre asigură intrarea în vigoare a actelor cu putere de lege și a actelor administrative necesare pentru a se conforma prezentei directive cel târziu până la 7 septembrie 2019. Cu toate acestea, statele membre asigură, până la 29 septembrie 2019, intrarea în vigoare a actelor cu putere de lege și a actelor administrative necesare pentru a se conforma punctului 16 din anexa la Decizia-cadru 2004/757/JAI menționată la articolul 1 din prezenta directivă. Statele membre comunică de îndată Comisiei textul acestor acte.
               Atunci când statele membre adoptă aceste acte, ele conțin o trimitere la prezenta directivă sau sunt însoțite de o astfel de trimitere la data publicării lor oficiale. Statele membre stabilesc modalitatea de efectuare a acestei trimiteri.

               (2)   Statele membre comunică Comisiei textul principalelor dispoziții de drept intern pe care le adoptă în domeniul reglementat de prezenta directivă.

            Articolul 3
            Intrarea în vigoare
            Prezenta directivă intră în vigoare în a douăzecea zi de la data publicării în Jurnalul Oficial al Uniunii Europene.

            Articolul 4
            Prezenta directivă se adresează statelor membre în conformitate cu tratatele.

            Adoptată la Bruxelles, 13 decembrie 2018.

                  Pentru Comisie

                  Președintele

               Jean-Claude JUNCKER

            (1)  JO L 305, 21.11.2017, p. 12.

            (2)  Decizia-cadru 2004/757/JAI a Consiliului din 25 octombrie 2004 de stabilire a dispozițiilor minime privind elementele constitutive ale infracțiunilor și sancțiunile aplicabile în domeniul traficului ilicit de droguri (JO L 335, 11.11.2004, p. 8).

            (3)  Decizia 2005/387/JAI a Consiliului din 10 mai 2005 privind schimbul de informații, evaluarea riscurilor și controlul noilor substanțe psihoactive (JO L 127, 20.5.2005, p. 32).

            (4)  Decizia de punere în aplicare (UE) 2017/2170 a Consiliului din 15 noiembrie 2017 privind supunerea N-fenil-N-[1-(2-feniletil)piperidin-4-il]furan-2-carboxamidă (furanilfentanil) unor măsuri de control (JO L 306, 22.11.2017, p. 19).

            (5)  Decizia de punere în aplicare (UE) 2018/747 a Consiliului din 14 mai 2018 privind aplicarea unor măsuri de control în privința noii substanțe psihoactive N-(1-amino-3,3-dimetil-1-oxobutan-2-il)-1-(ciclohexilmetil)-1H-indazol-3-carboxamidă (ADB-CHMINACA) (JO L 125, 22.5.2018, p. 8).

            (6)  Decizia de punere în aplicare (UE) 2018/748 a Consiliului din 14 mai 2018 privind aplicarea unor măsuri de control în privința noii substanțe psihoactive 1-(4-cianobutil)-N-(2-fenilpropan-2-il)-1H-indazol-3-carboxamidă (CUMYL-4CN-BINACA) (JO L 125, 22.5.2018, p. 10).

            (7)  Decizia de punere în aplicare (UE) 2018/1463 a Consiliului din 28 septembrie 2018 privind aplicarea unor măsuri de control în privința noilor substanțe psihoactive N-fenil-N-[1-(2-feniletil)piperidin-4-il]ciclopropancarboxamidă (ciclopropilfentanil) și 2-metoxi-N-fenil-N-[1-(2-feniletil)piperidin-4-il]acetamidă (metoxiacetilfentanil) (JO L 245, 1.10.2018, p. 9).


title: Directiva de punere în aplicare (UE) 2019/990 a Comisiei din 17 iunie 2019 de modificare a listei de genuri și specii de la articolul 2 alineatul (1) litera (b) din Directiva 2002/55/CE a Consiliului, din anexa II la Directiva 2008/72/CE a Consiliului și din anexa la Directiva 93/61/CEE a Comisiei (Text cu relevanță pentru SEE.)

text:
                  18.6.2019

                  RO

                  Jurnalul Oficial al Uniunii Europene

                  L 160/14

         DIRECTIVA DE PUNERE ÎN APLICARE (UE) 2019/990 A COMISIEI
         din 17 iunie 2019
         de modificare a listei de genuri și specii de la articolul 2 alineatul (1) litera (b) din Directiva 2002/55/CE a Consiliului, din anexa II la Directiva 2008/72/CE a Consiliului și din anexa la Directiva 93/61/CEE a Comisiei
         (Text cu relevanță pentru SEE)
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Directiva 2002/55/CE a Consiliului din 13 iunie 2002 privind comercializarea semințelor de legume (1), în special articolul 2 alineatul (2),
         având în vedere Directiva 2008/72/CE a Consiliului din 15 iulie 2008 privind comercializarea răsadurilor de legume și a materialului săditor de legume, altul decât semințele (2), în special articolul 1 alineatul (3) și articolul 22,
         având în vedere Directiva 93/61/CEE a Comisiei din 2 iulie 1993 de stabilire a fișelor care indică condițiile pe care trebuie să le îndeplinească răsadurile de legume și materialele de înmulțire ale legumelor, altele decât semințele, în conformitate cu Directiva 92/33/CEE a Consiliului (3), în special articolul 1,
         întrucât:

                     (1)

                     Directivele 2002/55/CE și 2008/72/CE prevăd pentru speciile pe care le includ prin intermediul unui tabel cu două coloane, o coloană în care se enumeră denumirea științifică a speciei și o altă coloană în care se enumeră una sau mai multe denumiri comune pentru fiecare specie.

                     (2)

                     Anumite soiuri de specii de legume aparțin speciilor enumerate sub denumirile lor științifice, dar nu și tipurilor de soiuri descrise prin denumirile comune. Prin urmare, ar trebui să se precizeze dacă un anumit soi intră sub incidența Directivelor 2002/55/CE și 2008/72/CE.

                     (3)

                     Această specificație ar trebui să țină seama de faptul că, în timp ce unele soiuri de anumite specii de legume diverse sunt comercializate pe scară largă în Uniune, altele au piețe limitate la nivel național sau regional. Prin urmare, nu ar fi adecvat să se includă toate soiurile speciilor de legume respective. Prin urmare, ar trebui să se precizeze că, pentru anumite specii, toate soiurile trebuie să fie incluse, în timp ce pentru anumite alte specii ar trebui incluse numai anumite soiuri.

                     (4)

                     Codul internațional pentru Nomenclatura pentru plante cultivate (ICNCP) a introdus categoria oficială de „grup” în vederea clasificării soiurilor de specii cultivate. Categoria de „grup” este un instrument potrivit pentru a defini soiurile care aparțin unei anumite specii, care intră în domeniul de aplicare al Directivelor 2002/55/CE și 2008/72/CE.

                     (5)

                     Cu scopul de a preciza dacă sunt incluse toate soiurile unei specii de legume sau doar anumite grupuri, tabelele speciilor prevăzute în Directivele 2002/55/CE și 2008/72/CE ar trebui modificate. Denumirile botanice respective ale speciilor de legume și denumirile grupurilor care aparțin acestor specii ar trebui să fie prezentate în ordine ierarhică pentru a elimina orice posibilă ambiguitate cu privire la domeniul de aplicare a soiurilor speciilor în cauză.

                     (6)

                     Utilizarea hibridizării interspecifice și a hibridizării intraspecifice a soiurilor poate duce la soiuri de specii de legume care nu sunt incluse în nicio specie sau grup determinat. Pentru a include astfel de soiuri în domeniul de aplicare al Directivei 2002/55/CE, lista speciilor ar trebui să includă hibrizii dintre speciile și grupurile indicate în lista de la articolul 2 alineatul (1) litera (b) din directiva menționată.

                     (7)

                     Grupurile indicate în lista de la articolul 2 alineatul (1) litera (b) din Directiva 2002/55/CE ar trebui, de asemenea, să se reflecte, dacă este cazul, în listele din anexa II punctul 3 litera (a) și din anexa III punctul 2 din directiva menționată.

                     (8)

                     Prin urmare, Directivele 2002/55/CE, 2008/72/CE și 93/61/CEE ar trebui modificate în consecință.

                     (9)

                     În plus, Directiva 93/61/CEE a Comisiei pune în aplicare articolul 4 din Directiva 92/33/CEE a Consiliului (4), care a fost abrogat și înlocuit cu articolul 4 din Directiva 2008/72/CE a Consiliului. Anexa la Directiva 93/61/CEE stabilește o listă care indică condițiile pe care trebuie să le îndeplinească răsadurile de legume și materialul săditor de legume care să enumere speciile respective și organismele dăunătoare care pot să le afecteze calitatea.

                     (10)

                     Denumirile botanice ale anumitor specii din Directiva 93/61/CEE ar trebui să fie actualizate în conformitate cu evoluția cunoștințelor științifice, ca parte a actualizării programului respectiv.

                     (11)

                     Măsurile prevăzute în prezenta directivă sunt în conformitate cu avizul Comitetului permanent pentru plante, animale, produse alimentare și hrană pentru animale,

               ADOPTĂ PREZENTA DIRECTIVĂ:

            Articolul 1
            Modificări aduse Directivei 2002/55/CE
            Directiva 2002/55/CE se modifică în conformitate cu partea A a anexei la prezenta directivă.

            Articolul 2
            Modificări aduse Directivei 2008/72/CE
            Anexa II la Directiva 2008/72/CE se înlocuiește cu textul din partea B a anexei la prezenta directivă.

            Articolul 3
            Modificări aduse Directivei 93/61/CEE
            Anexa la Directiva 93/61/CEE se modifică în conformitate cu partea C a anexei la prezenta directivă.

            Articolul 4
            Transpunere
            Statele membre adoptă și publică actele cu putere de lege și actele administrative necesare pentru a se conforma prezentei directive până la 30 iunie 2020. Statele membre informează de îndată Comisia cu privire la aceasta.
            Statele membre aplică dispozițiile respective începând de la 1 iulie 2020.
            Atunci când statele membre adoptă aceste acte, ele cuprind o trimitere la prezenta directivă sau sunt însoțite de o astfel de trimitere la data publicării lor oficiale. Statele membre stabilesc modalitatea de efectuare a acestei trimiteri.

            Articolul 5
            Intrare în vigoare
            Prezenta directivă intră în vigoare în a douăzecea zi de la data publicării în Jurnalul Oficial al Uniunii Europene.

            Articolul 6
            Destinatari
            Prezenta directivă se adresează statelor membre.

            Adoptată la Bruxelles, 17 iunie 2019.

                  Pentru Comisie

                  Președintele

               Jean-Claude JUNCKER

            (1)  JO L 193, 20.7.2002, p. 33.

            (2)  JO L 205, 1.8.2008, p. 28.

            (3)  JO L 250, 7.10.1993, p. 19.

            (4)  Directiva 92/33/CEE a Consiliului din 28 aprilie 1992 privind comercializarea răsadurilor de legume și a materialului săditor de legume, altul decât semințele (JO L 157, 10.6.1992, p. 1).

            ANEXĂ
            PARTEA A
            Directiva 2002/55/CE se modifică după cum urmează:

                        1.

                        Textul de la articolul 2 alineatul (1) litera (b) se înlocuiește cu următorul:

                                    „Allium cepa L.

                                                —

                                                Grupul Cepa (Ceapă, Ceapă eșalotă)

                                                —

                                                Grupul Aggregatum (Ceapă eșalotă)

                                       Allium fistulosum L. (Ceapă de iarnă)

                                                —

                                                toate soiurile

                                       Allium porrum L. (Praz)

                                                —

                                                toate soiurile

                                       Allium sativum L. (Usturoi)

                                                —

                                                toate soiurile

                                       Allium schoenoprasum L. (Arpagic)

                                                —

                                                toate soiurile

                                       Anthriscus cerefolium (L.) Hoffm. (Asmățui)

                                                —

                                                toate soiurile

                                       Apium graveolens L.

                                                —

                                                Grupul Țelină

                                                —

                                                Grupul Țelină de rădăcină

                                       Asparagus officinalis L. (Sparanghel)

                                                —

                                                toate soiurile

                                       Beta vulgaris L.

                                                —

                                                Grupul Sfeclă de grădină (Sfeclă roșie, inclusiv sfeclă Cheltenham)

                                                —

                                                Grupul Sfeclă pentru frunze și pețiol (Sfeclă pentru frunze și pețiol sau mangold)

                                       Brassica oleracea L.

                                                —

                                                Grupul Varză kale

                                                —

                                                Grupul Conopidă

                                                —

                                                Grupul Capitata (varză roșie și varză albă)

                                                —

                                                Grupul Varză de Bruxelles

                                                —

                                                Grupul Gulie

                                                —

                                                Grupul Varză creață

                                                —

                                                Grupul Broccoli (tip calabrez și tip germinativ)

                                                —

                                                Grupul Varză kale «Nero di Toscana»

                                                —

                                                Grupul Tronchuda (Varză portugheză)

                                       Brassica rapa L.

                                                —

                                                Grupul Varză chinezească

                                                —

                                                Grupul Nap

                                       Capsicum annuum L. (ardei iute sau ardei)

                                                —

                                                toate soiurile

                                       Cichorium endivia L. (Cicoare)

                                                —

                                                toate soiurile

                                       Cichorium intybus L.

                                                —

                                                Grupul Andivă

                                                —

                                                Grupul Cicoare pentru frunze (Cicoare cu frunză lată sau cicoare italiană)

                                                —

                                                Grupul Cicoare industrială (pentru rădăcină)

                                       Citrullus lanatus (Thunb.) Matsum. et Nakai (Pepene verde)

                                                —

                                                toate soiurile

                                       Cucumis melo L. (Pepene galben)

                                                —

                                                toate soiurile

                                       Cucumis sativus L.

                                                —

                                                Grupul Castravete

                                                —

                                                Grupul Castravete cornișon

                                       Cucurbita maxima Duchesne (Dovleac moscat)

                                                —

                                                toate soiurile

                                       Cucurbita pepo L. (Dovleac verde, inclusiv dovleac cultivar matur și dovleac crenelat sau dovlecel, inclusiv dovleac crenelat imatur)

                                                —

                                                toate soiurile

                                       Cynara cardunculus L.

                                                —

                                                Grupul Anghinare

                                                —

                                                Grupul Cardon

                                       Daucus carota L. (Morcov și Morcov furajer)

                                                —

                                                toate soiurile

                                       Foeniculum vulgare Mill. (Fenicul)

                                                —

                                                Grupul Azoricum

                                       Lactuca sativa L. (Salată verde)

                                                —

                                                toate soiurile

                                       Solanum lycopersicum L. (Tomată)

                                                —

                                                toate soiurile

                                       Petroselinum crispum (Mill.) Nyman ex A. W. Hill

                                                —

                                                Grupul Pătrunjel pentru frunze

                                                —

                                                Grupul Pătrunjel pentru rădăcină

                                       Phaseolus coccineus L. (Fasole spaniolă)

                                                —

                                                toate soiurile

                                       Phaseolus vulgaris L.

                                                —

                                                Grupul Fasole pitică

                                                —

                                                Grupul Fasole urcătoare

                                       Pisum sativum L.

                                                —

                                                Grupul Mazăre cu bob neted

                                                —

                                                Grupul Mazăre cu bob zbârcit

                                                —

                                                Grupul Mazăre dulce

                                       Raphanus sativus L.

                                                —

                                                Grupul Ridiche

                                                —

                                                Grupul Ridiche neagră

                                       Rheum rhabarbarum L. (Rubarbă)

                                                —

                                                toate soiurile

                                       Scorzonera hispanica L. (Scorționeră)

                                                —

                                                toate soiurile

                                       Solanum melongena L. (Pătlăgea vânătă)

                                                —

                                                toate soiurile

                                       Spinacia oleracea L. (Spanac)

                                                —

                                                toate soiurile

                                       Valerianella locusta (L.) Laterr. (Fetică sau Salata mielului)

                                                —

                                                toate soiurile

                                       Vicia faba L. (Bob)

                                                —

                                                toate soiurile

                                       Zea mays L.

                                                —

                                                Grupul Porumb dulce

                                                —

                                                Grupul Porumb de floricele

                              Toți hibrizii speciilor și grupurilor enumerate mai sus.”

                        2.

                        În prima coloană a tabelului de la punctul 3 litera (a) din anexa II, rubricile dintre „Asparagus officinalis” și „Cichorium endivia” se înlocuiesc cu următorul text:

                                    „Beta vulgaris (Grupul Sfeclă roșie)

                                       Beta vulgaris (altele decât cele din Grupul Sfeclă roșie)

                                       Brassica oleracea (Grupul Conopidă)

                                       Brassica oleracea (altele decât cele din Grupul Conopidă)

                                       Brassica rapa (Grupul Varză chinezească)

                                       Brassica rapa (Grupul Nap)

                                       Capsicum annuum

                                       Cichorium intybus (Grupul Andivă, Grupul Cicoare pentru frunze)

                                       Cichorium intybus [Grupul Cicoare industrială (pentru rădăcină)]”.

                        3.

                        În prima coloană a tabelului de la punctul 2 din anexa III, rubricile dintre „Capsicum annuum” și „Cichorium endivia” se înlocuiesc cu următorul text:

                                    „Cichorium intybus (Grupul Andivă, Grupul Cicoare pentru frunze)

                                       Cichorium intybus [Grupul Cicoare industrială (pentru rădăcină)]”.

                  PARTEA B

                     „ANEXA II

                        Lista genurilor și a speciilor prevăzute la articolul 1 alineatul (2)

                                    Allium cepa L.

                                             Grupul Cepa (Ceapă, Ceapă eșalotă)

                                             Grupul Aggregatum (Ceapă eșalotă)

                                    Allium fistulosum L. (Ceapă de iarnă)

                                             toate soiurile

                                    Allium porrum L. (Praz)

                                             toate soiurile

                                    Allium sativum L. (Usturoi)

                                             toate soiurile

                                    Allium schoenoprasum L. (Arpagic)

                                             toate soiurile

                                    Anthriscus cerefolium (L.) Hoffm. (Asmățui)

                                             toate soiurile

                                    Apium graveolens L.

                                             Grupul Țelină

                                             Grupul Țelină de rădăcină

                                    Asparagus officinalis L. (Sparanghel)

                                             toate soiurile

                                    Beta vulgaris L.

                                             Grupul Sfeclă de grădină (Sfeclă roșie, inclusiv sfeclă Cheltenham)

                                             Grupul Sfeclă pentru frunze și pețiol (Sfeclă pentru frunze și pețiol sau mangold)

                                    Brassica oleracea L.

                                             Grupul Varză kale

                                             Grupul Conopidă

                                             Grupul Capitata (varză roșie și varză albă)

                                             Grupul Varză de Bruxelles

                                             Grupul Gulie

                                             Grupul Varză creață

                                             Grupul Broccoli (tip calabrez și tip germinativ)

                                             Grupul Varză kale «Nero di Toscana»

                                             Grupul Tronchuda (Varză portugheză)

                                    Brassica rapa L.

                                             Grupul Varză chinezească

                                             Grupul Nap

                                    Capsicum annuum L. (ardei iute sau ardei)

                                             toate soiurile

                                    Cichorium endivia L. (Cicoare)

                                             toate soiurile

                                    Cichorium intybus L.

                                             Grupul Andivă

                                             Grupul Cicoare pentru frunze (Cicoare cu frunză lată sau cicoare italiană)

                                             Grupul Cicoare industrială (pentru rădăcină)

                                    Citrullus lanatus (Thunb.) Matsum. et Nakai (Pepene verde)

                                             toate soiurile

                                    Cucumis melo L. (Pepene galben)

                                             toate soiurile

                                    Cucumis sativus L.

                                             Grupul Castravete

                                             Grupul Castravete cornișon

                                    Cucurbita maxima Duchesne (Dovleac moscat)

                                             toate soiurile

                                    Cucurbita pepo L. (Dovleac verde, inclusiv dovleac cultivar matur și dovleac crenelat sau dovlecel, inclusiv dovleac crenelat imatur)

                                             toate soiurile

                                    Cynara cardunculus L.

                                             Grupul Anghinare

                                             Grupul Cardon

                                    Daucus carota L. (Morcov și Morcov furajer)

                                             toate soiurile

                                    Foeniculum vulgare Mill. (Fenicul)

                                             Grupul Azoricum

                                    Lactuca sativa L. (Salată verde)

                                             toate soiurile

                                    Solanum lycopersicum L. (Tomată)

                                             toate soiurile

                                    Petroselinum crispum (Mill.) Nyman ex A. W. Hill

                                             Grupul Pătrunjel pentru frunze

                                             Grupul Pătrunjel pentru rădăcină

                                    Phaseolus coccineus L. (Fasole spaniolă)

                                             toate soiurile

                                    Phaseolus vulgaris L.

                                             Grupul Fasole pitică

                                             Grupul Fasole urcătoare

                                    Pisum sativum L.

                                             Grupul Mazăre cu bob neted

                                             Grupul Mazăre cu bob zbârcit

                                             Grupul Mazăre dulce

                                    Raphanus sativus L.

                                             Grupul Ridiche

                                             Grupul Ridiche neagră

                                    Rheum rhabarbarum L. (Rubarbă)

                                             toate soiurile

                                    Scorzonera hispanica L. (Scorționeră)

                                             toate soiurile

                                    Solanum melongena L. (Pătlăgea vânătă)

                                             toate soiurile

                                    Spinacia oleracea L. (Spanac)

                                             toate soiurile

                                    Valerianella locusta (L.) Laterr. (Fetică sau Salata mielului)

                                             toate soiurile

                                    Vicia faba L. (Bob)

                                             toate soiurile

                                    Zea mays L.

                                             Grupul Porumb dulce

                                             Grupul Porumb de floricele

               ”.
            PARTEA C
            În anexa la Directiva 93/61/CEE, coloana „Genuri sau specii” se modifică după cum urmează:

                        (a)

                        textul „Allium ascalonicum” se înlocuiește cu textul „Allium cepa – Grupul Aggregatum”;

                        (b)

                        textul „Allium cepa” se înlocuiește cu textul „Allium cepa – Grupul Cepa”;

                        (c)

                        textul „Brassica pekinensis” se înlocuiește cu textul „Brassica rapa – Grupul Varză chinezească”;

                        (d)

                        textul „Lycopersicon lycopersicum” se înlocuiește cu textul „Solanum lycopersicum”.


title: Directiva Delegată (UE) 2019/1845 a Comisiei din 8 august 2019 de modificare, în scopul adaptării la progresul științific și tehnic, a anexei III la Directiva 2011/65/UE a Parlamentului European și a Consiliului în ceea ce privește o derogare pentru ftalatul de bis(2-etilhexil) (DEHP) din anumite componente din cauciuc utilizate la sistemele motoare (Text cu relevanță pentru SEE)

text:
                  5.11.2019

                  RO

                  Jurnalul Oficial al Uniunii Europene

                  L 283/38

         DIRECTIVA DELEGATĂ (UE) 2019/1845 A COMISIEI
         din 8 august 2019
         de modificare, în scopul adaptării la progresul științific și tehnic, a anexei III la Directiva 2011/65/UE a Parlamentului European și a Consiliului în ceea ce privește o derogare pentru ftalatul de bis(2-etilhexil) (DEHP) din anumite componente din cauciuc utilizate la sistemele motoare

            (Text cu relevanță pentru SEE)

         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Directiva 2011/65/UE a Parlamentului European și a Consiliului din 8 iunie 2011 privind restricțiile de utilizare a anumitor substanțe periculoase în echipamentele electrice și electronice (1), în special articolul 5 alineatul (1) litera (a),
         întrucât:

                     (1)

                     Directiva 2011/65/UE impune statelor membre obligația de a se asigura că echipamentele electrice și electronice introduse pe piață nu conțin substanțele periculoase indicate în anexa II la directiva respectivă. Această cerință nu se referă la aplicațiile prevăzute în lista din anexa III la Directiva 2011/65/UE.

                     (2)

                     Categoriile de echipamente electrice și electronice cărora li se aplică Directiva 2011/65/UE sunt enumerate în anexa I la directiva respectivă.

                     (3)

                     Ftalatul de bis(2-etilhexil) (DEHP) este o substanță restricționată inclusă în anexa II la Directiva 2011/65/UE. La 29 iunie 2017, Comisia a primit o cerere, depusă în conformitate cu articolul 5 alineatul (3) din Directiva 2011/65/UE, privind o derogare care să fie inclusă în anexa III la directiva respectivă, pentru utilizarea DEHP în componente din cauciuc, cum ar fi inele de etanșare, dispozitive de etanșare, amortizoare de vibrații, garnituri de etanșare, furtunuri, manșoane de trecere și dopuri de etanșare utilizate la sistemele motoare, în special la țevile de eșapament și la turbocompresoare, concepute pentru echipamentele care nu sunt destinate exclusiv uzului de către publicul larg (denumită în continuare „derogarea solicitată”).

                     (4)

                     Evaluarea derogării solicitate a inclus consultări cu părțile interesate, în conformitate cu articolul 5 alineatul (7) din Directiva 2011/65/UE.

                     (5)

                     DEHP se adaugă la cauciuc ca plastifiant, pentru a asigura flexibilitate. Componentele din cauciuc sunt utilizate ca elemente de racordare flexibilă între părțile sistemelor motoare. Acestea împiedică scurgerile, asigură etanșarea părților motorului și protejează împotriva vibrațiilor sau a murdăriei și a fluidelor pe durata de viață a motoarelor.

                     (6)

                     În prezent, nu sunt disponibile pe piață alternative fără DEHP care să asigure un nivel suficient de fiabilitate în cazul utilizărilor la motoare, pentru care sunt necesare o durată lungă de viață și proprietăți speciale, cum ar fi rezistența la orice material de contact (de exemplu, combustibili, uleiuri lubrifiante, agenți de răcire, gaze sau murdărie), la temperatură și vibrații.

                     (7)

                     Din cauza lipsei de alternative fiabile, substituirea sau eliminarea DEHP este în continuare imposibilă din punct de vedere științific și tehnic în cazul anumitor componente din cauciuc utilizate la sistemele motoare. Derogarea solicitată respectă Regulamentul (CE) nr. 1907/2006 al Parlamentului European și al Consiliului (2) și, în consecință, nu diminuează protecția mediului și a sănătății conferită de acesta.

                     (8)

                     Prin urmare, este oportun să se acorde derogarea solicitată, prin includerea cererilor care intră sub incidența acesteia în anexa III la Directiva 2011/65/UE în ceea ce privește echipamentele electrice și electronice din categoria 11 prevăzută în anexa I la Directiva 2011/65/UE.

                     (9)

                     Derogarea ar trebui acordată pentru perioada de valabilitate maximă de 5 ani, începând din 22 iulie 2019, în conformitate cu articolul 4 alineatul (3) și cu articolul 5 alineatul (2) primul paragraf din Directiva 2011/65/UE. Având în vedere rezultatele eforturilor depuse în prezent pentru a găsi un substituent fiabil, este improbabil ca durata derogării să aibă efecte adverse asupra inovării.

                     (10)

                     Prin urmare, Directiva 2011/65/UE ar trebui modificată în consecință,

               ADOPTĂ PREZENTA DIRECTIVĂ:

            Articolul 1
            Anexa III la Directiva 2011/65/UE se modifică în conformitate cu anexa la prezenta directivă.

            Articolul 2

               (1)   Statele membre adoptă și publică cel târziu până la 30 aprilie 2020 actele cu putere de lege și actele administrative necesare pentru a se conforma prezentei directive. Statele membre comunică de îndată Comisiei textul acestor acte.
               Statele membre aplică aceste acte începând cu 1 mai 2020.
               Atunci când statele membre adoptă aceste acte, ele cuprind o trimitere la prezenta directivă sau sunt însoțite de o astfel de trimitere la data publicării lor oficiale. Statele membre stabilesc modalitatea de efectuare a acestei trimiteri.

               (2)   Statele membre comunică Comisiei textul principalelor dispoziții de drept intern pe care le adoptă în domeniul reglementat de prezenta directivă.

            Articolul 3
            Prezenta directivă intră în vigoare în a douăzecea zi de la data publicării în Jurnalul Oficial al Uniunii Europene.

            Articolul 4
            Prezenta directivă se adresează statelor membre.

            Adoptată la Bruxelles, 8 august 2019.

                  Pentru Comisie

                  Președintele

               Jean-Claude JUNCKER

            (1)  JO L 174, 1.7.2011, p. 88.

            (2)  Regulamentul (CE) nr. 1907/2006 al Parlamentului European și al Consiliului din 18 decembrie 2006 privind înregistrarea, evaluarea, autorizarea și restricționarea substanțelor chimice (REACH) și de înființare a Agenției Europene pentru Produse Chimice (JO L 396, 30.12.2006, p. 1).

            ANEXĂ
            În anexa III la Directiva 2011/65/UE se adaugă următoarea intrare 43:

                           „43

                           Ftalatul de bis(2-etilhexil) din componentele din cauciuc din sistemele motoare, concepute pentru a fi utilizate în echipamente care nu sunt destinate exclusiv uzului de către publicul larg, cu condiția ca niciun material plastifiat să nu intre în contact cu membranele mucoase umane sau în contact prelungit cu pielea umană și ca valoarea concentrației ftalatului de bis(2-etilhexil) să nu depășească:

                                       (a)

                                       30 % din greutatea cauciucului în cazul:

                                                   (i)

                                                   stratului de acoperire al garniturilor de etanșare;

                                                   (ii)

                                                   garniturilor de etanșare din cauciuc solid sau

                                                   (iii)

                                                   al componentelor din cauciuc incluse în ansambluri din cel puțin trei componente, care utilizează energia electrică, mecanică sau hidraulică pentru a funcționa și sunt atașate la motor.

                                       (b)

                                       10 % din greutatea cauciucului în cazul componentelor care conțin cauciuc și nu sunt menționate la litera (a).

                                 În sensul prezentei intrări, «contact prelungit cu pielea umană» înseamnă un contact continuu cu o durată mai mare de 10 minute sau un contact intermitent zilnic pe o perioadă de 30 de minute.

                           Se aplică în cazul categoriei 11 și expiră la 21 iulie 2024.”


title: Directiva delegată (UE) 2019/1846 a Comisiei din 8 august 2019 de modificare, în scopul adaptării la progresul științific și tehnic, a anexei III la Directiva 2011/65/UE a Parlamentului European și a Consiliului în ceea ce privește o derogare pentru plumbul din aliajele de lipire utilizate la anumite motoare cu ardere internă (Text cu relevanță pentru SEE)

text:
                  5.11.2019

                  RO

                  Jurnalul Oficial al Uniunii Europene

                  L 283/41

         DIRECTIVA DELEGATĂ (UE) 2019/1846 A COMISIEI
         din 8 august 2019
         de modificare, în scopul adaptării la progresul științific și tehnic, a anexei III la Directiva 2011/65/UE a Parlamentului European și a Consiliului în ceea ce privește o derogare pentru plumbul din aliajele de lipire utilizate la anumite motoare cu ardere internă

            (Text cu relevanță pentru SEE)

         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Directiva 2011/65/UE a Parlamentului European și a Consiliului din 8 iunie 2011 privind restricțiile de utilizare a anumitor substanțe periculoase în echipamentele electrice și electronice (1), în special articolul 5 alineatul (1) litera (a),
         întrucât:

                     (1)

                     Directiva 2011/65/UE impune statelor membre obligația de a se asigura că echipamentele electrice și electronice introduse pe piață nu conțin substanțele periculoase indicate în anexa II la directiva respectivă. Această cerință nu se referă la aplicațiile prevăzute în lista din anexa III la Directiva 2011/65/UE.

                     (2)

                     Categoriile de echipamente electrice și electronice cărora li se aplică Directiva 2011/65/UE sunt enumerate în anexa I la directiva respectivă.

                     (3)

                     Plumbul este o substanță restricționată inclusă în anexa II la Directiva 2011/65/UE. La 29 iunie 2017, Comisia a primit o cerere, depusă în conformitate cu articolul 5 alineatul (3) din Directiva 2011/65/UE, privind o derogare care urmează să fie inclusă în anexa III la directiva respectivă, pentru utilizarea plumbului în aliajele de lipire ale senzorilor, ale dispozitivelor de acționare și ale unităților de comandă ale motorului (ECU), care sunt folosite pentru a monitoriza și a comanda sistemele motoare, inclusiv turbocompresoarele și sistemele de control al emisiilor de gaze de eșapament ale motoarelor cu ardere internă utilizate în echipamente care nu sunt destinate exclusiv uzului de către publicul larg (denumită în continuare „derogarea solicitată”).

                     (4)

                     Evaluarea derogării solicitate a inclus consultări cu părțile interesate, în conformitate cu articolul 5 alineatul (7) din Directiva 2011/65/UE.

                     (5)

                     Fiecare motor care intră sub incidența derogării solicitate este echipat cu tipuri specifice de senzori, de dispozitive de acționare și de unități de comandă care monitorizează și controlează emisiile acestuia pentru a asigura conformitatea cu Regulamentul (UE) 2016/1628 al Parlamentului European și al Consiliului (2). Condițiile înregistrate în și în apropierea unui astfel de motor și a țevilor de eșapament pot fi atât de severe, cu niveluri ridicate de temperatură și vibrații, încât pot cauza cedarea prematură a lipiturilor.

                     (6)

                     În prezent, pentru utilizările plumbului care intră sub incidența derogării solicitate este nevoie de mai mult timp de testare, pentru a se asigura fiabilitatea substituenților fără plumb.

                     (7)

                     Din cauza lipsei de alternative fiabile, substituirea sau eliminarea plumbului este în continuare imposibilă din punct de vedere științific și tehnic în cazul anumitor motoare cu ardere internă. Derogarea solicitată este conformă cu Regulamentul (CE) nr. 1907/2006 al Parlamentului European și al Consiliului (3) și, în consecință, nu diminuează protecția mediului și a sănătății conferită de acesta.

                     (8)

                     Prin urmare, este oportun să se acorde derogarea solicitată, prin includerea cererilor care intră sub incidența acesteia în anexa III la Directiva 2011/65/UE în ceea ce privește echipamentele electrice și electronice din categoria 11 prevăzută în anexa I la Directiva 2011/65/UE.

                     (9)

                     Derogarea ar trebui acordată pentru perioada de valabilitate maximă de 5 ani, începând din 22 iulie 2019, în conformitate cu articolul 4 alineatul (3) și cu articolul 5 alineatul (2) primul paragraf din Directiva 2011/65/UE. Având în vedere rezultatele eforturilor depuse în prezent pentru a găsi un substituent fiabil, este improbabil ca durata derogării să aibă efecte adverse asupra inovării.

                     (10)

                     Prin urmare, Directiva 2011/65/UE ar trebui modificată în consecință,

               ADOPTĂ PREZENTA DIRECTIVĂ:

            Articolul 1
            Anexa III la Directiva 2011/65/UE se modifică în conformitate cu anexa la prezenta directivă.

            Articolul 2

               (1)   Statele membre adoptă și publică cel târziu până la [ultima zi a celei de a 5-a luni de la data intrării în vigoare a prezentei directive] actele cu putere de lege și actele administrative necesare pentru a se conforma prezentei directive. Statele membre comunică de îndată Comisiei textul acestor acte.
               Statele membre aplică aceste acte începând cu [ultima zi a celei de a 5-a luni de la data intrării în vigoare a prezentei directive + 1 zi].
               Atunci când statele membre adoptă aceste acte, ele cuprind o trimitere la prezenta directivă sau sunt însoțite de o astfel de trimitere la data publicării lor oficiale. Statele membre stabilesc modalitatea de efectuare a acestei trimiteri.

               (2)   Statele membre comunică Comisiei textul principalelor dispoziții de drept intern pe care le adoptă în domeniul reglementat de prezenta directivă.

            Articolul 3
            Prezenta directivă intră în vigoare în a douăzecea zi de la data publicării în Jurnalul Oficial al Uniunii Europene.

            Articolul 4
            Prezenta directivă se adresează statelor membre.

            Adoptată la Bruxelles, 8 august 2019.

                  Pentru Comisie

                  Președintele

               Jean-Claude JUNCKER

            (1)  JO L 174, 1.7.2011, p. 88.

            (2)  Regulamentul (UE) 2016/1628 al Parlamentului European și al Consiliului din 14 septembrie 2016 privind cerințele referitoare la limitele emisiilor de poluanți gazoși și de particule poluante și omologarea de tip pentru motoarele cu ardere internă pentru echipamentele mobile fără destinație rutieră, de modificare a Regulamentelor (UE) nr. 1024/2012 și (UE) nr. 167/2013 și de modificare și abrogare a Directivei 97/68/CE (JO L 252, 16.9.2016, p. 53).

            (3)  Regulamentul (CE) nr. 1907/2006 al Parlamentului European și al Consiliului din 18 decembrie 2006 privind înregistrarea, evaluarea, autorizarea și restricționarea substanțelor chimice (REACH) și de înființare a Agenției Europene pentru Produse Chimice (JO L 396, 30.12.2006, p. 1).

            ANEXĂ
            În anexa III la Directiva 2011/65/UE se adaugă următoarea intrare 44:

                           „44

                           Plumbul din aliajele de lipire ale senzorilor, (ale) dispozitivelor de acționare și (ale) unităților de comandă ale motoarelor cu ardere internă, care intră sub incidența Regulamentului (UE) 2016/1628 al Parlamentului European și al Consiliului (*1), instalate în echipamente utilizate în poziții fixe când sunt în funcțiune, destinate utilizatorilor profesionali, dar folosite și de utilizatori neprofesionali.

                           Se aplică în cazul categoriei 11 și expiră la 21 iulie 2024.

               (*1)  Regulamentul (UE) 2016/1628 al Parlamentului European și al Consiliului din 14 septembrie 2016 privind cerințele referitoare la limitele emisiilor de poluanți gazoși și de particule poluante și omologarea de tip pentru motoarele cu ardere internă pentru echipamentele mobile fără destinație rutieră, de modificare a Regulamentelor (UE) nr. 1024/2012 și (UE) nr. 167/2013 și de modificare și abrogare a Directivei 97/68/CE (JO L 252, 16.9.2016, p. 53).”